*Materská škola, Komenského 1162/38, 024 01 Kysucké Nové Mesto*

**AKTUALIZAČNÉ VZDELÁVANIE**

­­­­­

**Moderné vzdelávanie pre 21. storočie v materskej škole**

**školský rok**

**2024/2025**

 ..............................

*Mgr. Ján Mišáni*

*riaditeľ materskej školy*

|  |  |
| --- | --- |
| Názov a sídlo poskytovateľaprogramu vzdelávania | *Materská škola, Komenského 1162/38, Kysucké Nové Mesto* *Komenského 1162/38,024 01 Kysucké Nové Mesto* |
| IČO poskytovateľa | *37812602* |
| Názov programu vzdelávania | **Moderné vzdelávanie pre 21. storočie v materskej škole** |
| Odborný garant programu vzdelávania | *Mgr. Ján Mišáni* Podpis: |
| Druh vzdelávania | **Aktualizačné vzdelávanie** |
| Rozsah vzdelávania | **10 hodín**  |
| Forma vzdelávania | **Online vzdelávanie** |
| **Anotácia programu vzdelávania** | Zámerom vzdelávania je zvyšovať kvalitu výučby a zlepšiť pripravenosť detí v rámci povinného predprimárneho vzdelávania pre úspešné vzdelávanie v základnej škole. |
| **Ciele a obsah vzdelávania** |
| Hlavný cieľ | Hlavným cieľom vzdelávania je prehĺbiť, rozvíjať a aktualizovať profesijné kompetencie pedagogických zamestnancov na implementáciu zmien v predprimárnom vzdelávaní prostredníctvom aktuálnych prístupov a metód so zámerom podporiť kurikulárnu reformu v základných školách. |
| Čiastkové ciele | * Získať základný prehľad o prebiehajúcej kurikulárnej reforme v základných školách.
* Poznať základné prístupy k utváraniu inkluzívnej materskej školy.
* Rozlišovať techniky rozvíjania pohybových zručností a jemnej motoriky dieťaťa predškolského veku.
* Poznať a aplikovať rôzne metódy a techniky stimulácie zmyslového vnímania dieťaťa.
* Poznať stratégie rozvoja jazykových a komunikačných spôsobilostí.
* Analyzovať návrhy rozvíjania sociálnych spôsobilosti detí vo výchovno-vzdelávacom procese.
* Zdôvodniť význam individuálneho vzdelávania dieťaťa plniaceho povinné predprimárne vzdelávanie v domácom prostredí.
* Charakterizovať vybrané stratégie pri posudzovaní individuálneho vzdelávania v domácom prostredí.
 |
| Tematické celky a ich rozsah | 1. Čo by mal učiteľ, učiteľka v materskej škole vedieť o kurikulárnej reforme v základných školách | 1 |
| 2. Ako vybudovať inkluzívnu materskú školu | 2 |
| 3. Rozvíjanie pohybových spôsobilostí dieťaťa predškolského veku | 1 |
| 4. Ako stimulovať zmyslové vnímanie dieťaťa | 1 |
| 5. Rozvíjanie jazykových a komunikačných spôsobilostí | 2 |
| 6. Rozvíjanie sociálnych spôsobilostí detí v materskej škole | 2 |
| 7. Individuálne vzdelávanie v domácom prostredí | 1 |
| **SPOLU** | 10 hodín |
| Získané profesijné kompetencie absolventa programu vzdelávania | Absolvent aktualizačného vzdelávania bude schopný:1. identifikovať základné informácie o prebiehajúcej kurikulárnej reforme v základných školách,
2. charakterizovať základné prístupy k inkluzívnej materskej škole,
3. uplatňovať techniky rozvíjania pohybových zručností a jemnej motoriky dieťaťa predškolského veku,
4. aplikovať metódy a techniky na stimuláciu zmyslového vnímania,
5. aplikovať vo výchovno-vzdelávacom procese stratégie rozvoja jazykových a komunikačných spôsobilostí,
6. vymedziť a reflektovať vlastné skúsenosti v oblasti rozvíjania sociálnych zručností detí na konkrétnych ukážkach vo výchovno-vzdelávacom procese,
7. aplikovať v edukačnej praxi plánovanie, realizáciu a hodnotenie individuálneho vzdelávania dieťaťa plniaceho povinné predprimárne vzdelávanie a reflektovať ich dopad na učenie sa v domácom prostredí.
 |
| **Opatrenia na zabezpečenie kvality** |
| Požiadavky na pedagogického zamestnanca a odborného zamestnanca pri zaradení na vzdelávanie | Uchádzač o aktualizačné vzdelávanie vykonáva pracovnú činnosť ako pedagogický zamestnanec alebo odborný zamestnanec školy podľa § 2 ods. 2 alebo 3 zákona č. 138/2019 Z. z. o pedagogických zamestnancoch a odborných zamestnancov a o zmene a doplnení niektorých zákonov. |
| Personálne zabezpečenie vzdelávania a požiadavky poskytovateľa na odbornosť personálneho zabezpečenia | Pri realizácii programu aktualizačného vzdelávania škola, školské zariadenie alebo zariadenie sociálnej pomoci v zmysle § 57 ods. 4 zákona č. 138/2019 Z. z. spolupracuje s Národným inštitútom vzdelávania a mládeže, Bratislava, oprávneným poskytovateľom inovačného vzdelávania na základe Potvrdenia o oprávnení na poskytovanie inovačného vzdelávania vydané Ministerstvom školstva, vedy, výskumu a športu Slovenskej republiky – sekcia regionálneho školstva dňa 21. 11. 2019, evidenčné číslo 9/2019 – IV, vymedzenie obsahového zamerania inovačného vzdelávania: výchovno-vzdelávací proces a proces odbornej činnosti. |
| Materiálne, technické a informačné zabezpečenie vzdelávania | * Prístup k internetu pre účastníka vzdelávania
* Prístup k online kurzu cez CIS a Moodle NIVaM
* Prevádzkovanie online kurzov 24/7 prostredníctvom NIVaM
* Propagácia online kurzu prostredníctvom web stránky MŠVVaM SR a NIVaM.
 |
| Podmienky ukončenia vzdelávania | Absolvovanie vzdelávania v kurze online formou v rozsahu 10 hod. Úspešné absolvovanie priebežných testov a záverečného testu v rámci online kurzu. |
| ..................................Pečiatka poskytovateľa (školy) | ............................................................................................Podpis štatutárneho zástupcu poskytovateľa (školy) |